CELEX: C2007/211/15
Language: et
Date: 2007-09-08 00:00:00
Title: Kohtuasi C-402/06: Euroopa Kohtu (seitsmes koda) 18. juuli 2007 . aasta otsus (Hoge Raad der Nederlanden'i (Madalmaad) eelotsusetaotlus) — Op- en Overslagbedrijf Van der Vaart B.V. versus Staatssecretaris van Financiën (Ühine tollitariifistik — Tariifne klassifitseerimine — Kombineeritud nomenklatuur — Piima kalgendamisel ja olulise osa vadaku eraldamisel saadud toode)

8.9.2007   
            
            
               ET
            
            
               Euroopa Liidu Teataja
            
            
               C 211/9
            
         Euroopa Kohtu (seitsmes koda) 18. juuli 2007. aasta otsus (Hoge Raad der Nederlanden'i (Madalmaad) eelotsusetaotlus) — Op- en Overslagbedrijf Van der Vaart B.V. versus Staatssecretaris van Financiën
   (Kohtuasi C-402/06) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Piima kalgendamisel ja olulise osa vadaku eraldamisel saadud toode)
   (2007/C 211/15)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Op — en Overslagbedrijf Van der Vaart B.V.
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Komisjoni 9. septembri 1996. aasta määruse (EÜ) nr 1734/96, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (EÜT L 238, lk 1), I lisa tõlgendamine — Piima kalgendamisel ja olulise osa vadaku eraldamisel saadud toode, mis sisaldab kuni 2 protsenti vadakuvalku, mis laguneb 24-36 tunnise kuivatamise ajal tootele lisatud ensüümi mõjul
   Resolutiivosa
   
               1.
            
            
               Komisjoni 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 9. septembri 1996. aasta määrusega (EÜ) nr 1734/96, oleva kombineeritud nomenklatuuri rubriiki 0406 tuleb tõlgendada nii, et sellesse rubriiki võib klassifitseerida sellise toote, nagu see, mida käsitletakse põhikohtuasjas, mis on saadud kalgendatud piimast, millest on eraldatud suur osa vadakust ja mille vadakuvalgu sisaldus on ensüümi mõjul vähendatud 2 protsendini kogu valgusisaldusest 24-36 tundi kestva kuivatamise tulemusel ning mis koosneb kaseiinist ning rohkem kui 50 protsendist vedelikust.
            
         
               2.
            
            
               Kombineeritud nomenklatuuri alamrubriiki 0406 20 90 tuleb tõlgendada nii, et sellesse võib klassifitseerida sellise toote, nagu see, mida käsitletakse põhikohtuasjas, mis sisaldab rohkem kui 50 protsenti vedelikku, mille rasvasisaldus on väiksem kui 1 protsent ja mis on vormitud 2-4millimeetrise läbimõõduga ühesugusteks graanuliteks ning mis on mõeldud kasutamiseks pitsatäidiste tootmisel ja juustukastmete valmistamisel.
            
         
      (1)  ELT C 310, 16.12.2006.